POEt's Sound: Live Review: Interpol Live @ Entertainment Stage, Αθήνα 7 Ιουνίου 2011\nLive Review: Interpol Live @ Entertainment Stage, Αθήνα 7 Ιουνίου 2011\nΕκπληκτικό!!! Δεν βρίσκω λόγια για να περιγράψω το live των Interpol στην Αθήνα. Όταν τους είδα πριν λίγους μήνες στην Αγγλία διαπίστωσα, ότι πέρα από το ότι είναι το κορυφαίο, κατά την γνώμη μου, συγκρότημα των 00s, είναι και μια απίστευτη συναυλιακή μπάντα. Ήρθε και αυτή η εμφάνισή τους στην Αθήνα το βράδυ της εβδόμης Ιουνίου και με τρέλανε εντελώς. Ο χώρος, το κοινό, το συγκρότημα όλα ήταν όπως έπρεπε. Αλλά ας πάρω τα πράγματα από την αρχή. Η επιλογή από την Detox του Entertainment Stage (που πριν λίγο καιρό στέγαζε τον λουλουδοπόλεμο από τα μπουζούκια) ήταν απροσδόκητα πολύ καλή. Ωραία διαμορφωμένος χώρος, που δεν επέτρεπε την δημιουργία ουράς πουθενά και εξαιρετική ακουστική. Μακάρι να γίνονταν και άλλες συναυλίες σε αυτή ή σε παρόμοιες σκηνές. Ήταν η πρώτη εμφάνιση των Interpol στην Ελλάδα και ένα όνειρο που γίνεται πραγματικότητα για μεγάλη μερίδα του ελληνικού μουσικόφιλου κοινού. Γιαυτό το λόγο οι φίλοι του συγκροτήματος είχαν συγκεντρωθεί από νωρίς. Πρώτοι στην σκηνή ανέβηκαν οι Electric Litany που απέδειξαν γιατί θεωρούνται από τα καλύτερα ελληνικά group και άφησαν πολλές προσδοκίες για το μέλλον.\nΑπό τις πρώτες νότες του "Success" έζησα μια εμπειρία ανεπανάληπτη για τα δικά μου αλλά πιστεύω και γενικότερα για τα ελληνικά δεδομένα. Έχασα τον χρόνο και δεν κατάλαβα πότε πέρασε η μία ώρα και σαράντα λεπτά που έπαιξαν οι Interpol. Οι τελευταίοι επικεντρώθηκαν κυρίως σε κομμάτια από τους δύο πρώτους κορυφαίους δίσκους τους (παίζοντας 7 τραγούδια από τον καθένα), 4 από τον υποτιμημένο κατά την γνώμη μου νέο δίσκο τους αλλά μόλις ένα, το "The Heinrich Maneuver", από το πολύ καλό Our Love to Admire. Χαμός, από τις αντιδράσεις του κόσμου, έγινε στα "Barricade", "Say Hello To The Angels", "Narc", "Slow Hands", "Evil" στο "Obstacle 1" αλλά και στα περισσότερα τραγούδια που παρουσίασαν παρόλο που αρκετά από αυτά δεν θα τα χαρακτηρίζεις ακριβώς "συναυλιακά". Το group ήταν σε μεγάλα κέφια και σε αυτό μάλλον έπαιξε μεγάλο ρόλο και ο κόσμος. Έχω συνηθίσει να γράφω για τις χλιαρές αντιδράσεις του κοινού σε διάφορες συναυλίες αλλά αυτή τη φορά δεν υπήρχε τέτοιο θέμα. Οι 3000 και βάλε φίλοι των Νεοϋορκέζων ήταν συγκλονιστικοί και παρέσυραν και το ίδιο το συγκρότημα στην έκσταση που βρισκόντουσαν. Μάλιστα ο Daniel Kessler αναφέρθηκε στην ανταπόκριση αυτή που είχε η μπάντα του με το ακόλουθο σχόλιο στο twitter: "One of the best audiences ever tonight in Athens, Greece. Truly incredible.-DK". Όσοι βρεθήκατε εκεί καταλαβαίνετε τι εννοώ. Φανταστική ατμόσφαιρα για ένα εξαιρετικό συγκρότημα. Δύσκολα θα ξαναζήσουμε τέτοια συναυλία.\nΔείτε το βίντεο του "Obstacle 1" από την εμφάνιση των Interpol στην Αθήνα:\nby POEt'S SOUND | 5:43 μ.μ.\nΕτικέτες Interpol, Live Reviews, POEt'S SOUND


Η Καβάλα τίμησε την Ημέρα Εθνικής Αντίστασης (ΦΩΤΟΓΡΑΦΙΕΣ) | Kavala News Τα Νέα της Καβάλας Online\nΚυρ, 28/11/2021 - 15:07\nΗ Καβάλα τίμησε την Ημέρα Πανελλαδικού Εορτασμού της Εθνικής Αντίστασης.\nΑρχικά τελέστηκε δοξολογία στον Καθεδρικό Ιερό Ναό του Αποστόλου Παύλου. Ακολούθησε επιμνημόσυνη δέηση και κατάθεση στεφάνων στο Ηρώο της πόλης.\n«Σήμερα τιμούμε τους ήρωες της Εθνικής Αντίστασης. Αυτούς που θυσιάστηκαν για την πατρίδα, χωρίς να υπολογίσουν το προσωπικό κόστος και το μέγεθος του εχθρού. Τους χρωστάμε την ελευθερία και την ιστορική μας αξιοπρέπεια. Αιώνια τους η μνήμη», δήλωσε για την ημέρα ο δήμαρχος Καβάλας, Θόδωρος Μουριάδης.\n«Η Εθνική Αντίσταση ενάντια στα στρατεύματα της Φασιστικής, τριπλής κατοχής την περίοδο 1941-1944, υπήρξε επίτευγμα όλων των Ελλήνων, που όρθωσαν το ανάστημα τους, αντιτάχθηκαν στους κατακτητές και πολέμησαν με γενναιότητα για το υπέρτατο αγαθό της Ελευθερίας.\nΣήμερα τιμούμε τους ήρωες αγωνιστές της πατρίδας μας και κρατάμε ζωντανές τις αξίες τις οποίες υπηρέτησαν. Την ελευθερία, την ανεξαρτησία, την δημοκρατία, την αξιοπρέπεια. Στην Καβάλα, την περίοδο 1941-44, ήταν εκατοντάδες όσοι συμπατριώτες μας αγωνίστηκαν, με όλα τα μέσα ενάντια στον ξένο κατακτητή σε στεριά και θάλασσα.\nΣήμερα είναι δικό μας χρέος να μην ξεχάσουμε, να διατηρούμε ζωντανή την ιστορική μνήμη και να τη μεταδίδουμε στις γενιές που έρχονται. Ελάχιστη κληρονομιά η μνήμη», το μήνυμα του βουλευτή Καβάλας της ΝΔ, Γιάννη Πασχαλίδης, μέσω ανάρτησης του.\n«Η ανατίναξη της γέφυρας του Γοργοποταμου, το Νοέμβρη του 1942 ήταν η κορυφαία πράξη αντίστασης ενάντια στους Γερμανούς. Ήταν το αποτέλεσμα της συνεργασίας των μεγαλύτερων αντιστασιακών οργανώσεων, και προκάλεσε τότε τον θαυμασμό όλης της κατεχόμενης Ευρώπης, δείχνοντας τον δρόμο του αγώνα και της ανατροπής.\nΣήμερα, εν μέσω μιας δυσμενούς οικονομικής συγκυρίας, με την πανδημία σε έξαρση, ο ελληνικός λαός καλείται να εμπνευστεί από το μήνυμα της εθνικής αντίστασης, απομονώνοντας τους νοσταλγούς του ναζισμού, στηρίζοντας την προσπάθεια για την επικράτηση των αξιών της κοινωνικής αλληλεγγύης, της δημοκρατίας, και την παραγωγική ανασυγκρότηση της χώρας. Στηρίζοντας τον αγώνα για την εμπέδωση της υπέρτατης αξίας της ανθρώπινης ζωής.\nΤιμή και δόξα στους Έλληνες και τις Ελληνίδες που σήκωσαν το ανάστημά τους στον κατακτητή. Που πολέμησαν το ναζισμο. Που θυσιασαν τη ζωή τους για την ελευθερία, τη δημοκρατία, την πατρίδα» δηλώνει η βουλευτής Καβάλας του ΣΥΡΙΖΑ, Τάνια Ελευθεριάδου.


Ανησυχία για τον Γκάρεθ Μπέιλ - Surfbet.net - Το κορυφαίο website στα προγνωστικά για το στοίχημα\nΑνησυχία για τον Γκάρεθ Μπέιλ\nΝέο Ταμείο (5.09) από τον Miller Time στο Μπάσκετ\n~ Συνεχίζεται η αβεβαιότητα στην Ρεάλ Μαδρίτης για την κατάσταση του Γκάρεθ Μπέιλ, που προπονήθηκε μόνος του μετά την επιστροφή του στην Ισπανία.\nΑνησυχία προκαλεί η κατάσταση του Γκάρεθ Μπέιλ, που δεν πέρασε τα τεστ φυσικής κατάστασης και απουσίασε από το φιλικό παιχνίδι της Ουαλίας με την Ισπανία.\nΟ σταρ της «βασίλισσας» προπονήθηκε μόνος του μετά την επιστροφή του στη Ρεάλ Μαδρίτης και υπάρχουν φόβοι για την έκταση του τραυματισμού του.\nΟ 29χρονος ένιωσε ενοχλήσεις κατά τη διάρκεια του τοπικού ντέρμπι πρωταθλήματος των «μερένχες» κόντρα στην Ατλέτικο τον προηγούμενο μήνα και παρά την επαναφορά του στο αρχικό σχήμα στο παιχνίδι με την Αλαβές, υπάρχουν φόβοι πως ο τραυματισμός του είναι πιο σοβαρός από’ τι είχε αρχικά εκτιμηθεί.\nΟ Μπέιλ προπονήθηκε χώρια από τους συμπαίκτες του, σύμφωνα με τη «Dario AS» και η απουσία ιατρικού ανακοινωθέντος από τους «μερένχες» προκαλεί εύλογα ερωτηματικά. Ο προπονητής της εθνικής Ουαλίας, Ράιαν Γκιγκς, δήλωσε, πάντως, πως ο τραυματισμός του «δεν είναι κάτι σοβαρό». Οι οπαδοί των Μαδριλένων, όμως, είναι σίγουρο πως έχουν κάθε δικαίωμα να ανησυχούν, αν αναλογιστούμε το ιστορικό του παίκτη...\nΤσέλσι-Λίβερπουλ για Ινσίνιε\n«Μάχη» έχει ξεσπάσει ανάμεσα σε Τσέλσι και Λίβερπουλ για τον Λορέντσο Ινσίνιε, ενόψει της μεταγραφικής περιόδου του Ιανουαρίου.\nΣτο «στόχαστρο» δύο «κολοσσών» της Premier League έχει μπει ο Λορέντσο Ινσίνιε, με τις Τσέλσι και Λίβερπουλ να ενδιαφέρονται για την απόκτηση του Ιταλού στράικερ τον προσεχή Ιανουάριο.\nΌπως αποκάλυψε η «Rai Sport», οι συνεχείς τραυματισμοί των «Kόκκινων» κρίνουν επιτακτική την απόκτηση ενός επιθετικού και ο άσος της Νάπολι εμφανίζεται ως ο εκλεκτός του Γιούργκεν Κλοπ.\nΤο γκολ του Ινσίνιε στις καθυστερήσεις του αγώνα με την Λίβερπουλ για το Τσάμπιονς Λιγκ, έστειλε τους περσινούς φιναλίστ της διοργάνωσης με σκυμμένο κεφάλι πίσω στο Μέρσεϊσάιντ, όμως κέντρισε παράλληλα το ενδιαφέρον τους για την περίπτωση του.\nΤην ίδια στιγμή, έντονο είναι το ενδιαφέρον και της Τσέλσι για τον 27χρονο, με τον Μαουρίτσιο Σάρι να επιθυμεί να συνεργαστεί εκ νέου με τον επί χρόνια παίκτη του στη Νάπολι.\nΟ επιθετικός των «παρτενοπέι» έχει πετύχει 116 γκολ στις 260 εμφανίσεις του με την ιταλική ομάδα και η ηλικία του προοικονομεί πως πλησιάζει στο απόγειο του ως ποδοσφαιριστής. Οι συνθήκες είναι ευνοϊκές για να κάνει το επόμενο βήμα στην καριέρα του και οι δύο αγγλικοί σύλλογοι αναμένεται να «κονταροχτυπηθούν» για να αποσπάσουν την υπογραφή του.\nΜόντριτς: «Οι σχέσεις μου με τον Κριστιάνο Ρονάλντο παραμένουν εξαιρετικές»\nΟ Λούκα Μόντριτς στη συνέντευξη, που παραχώρησε στο «France Football», αναφέρθηκε μεταξύ άλλων στην μεταγραφή του Κριστιάνο Ρονάλντο στη Γιουβέντους, αλλά και στον Λιονέλ Μέσι.\nΟ Λούκα Μόντριτς αποκάλυψε σε συνέντευξη του στο «France Football», ότι αυτός και οι συμπαίκτες του ήταν πεπεισμένοι ότι δεν θα φύγει από την Ρεάλ Μαδρίτης. Ο Κροάτης χαφ μάλιστα τόνισε ότι δεν θα ήθελε να παίξει ποτέ μαζί με τον Μέσι.\n«O Mέσι είναι ένας από τους καλύτερους στην ιστορία του ποδοσφαίρου αλλά δεν θα έπαιζα ποτέ μαζί του. Οι σχέσεις μου με τον Κριστιάνο Ρονάλντο παραμένουν εξαιρετικές. Περάσαμε έξι υπέροχα χρόνια στην Ρεάλ, είμαστε φίλοι και έχουμε σεβασμό ο ένας για τον άλλο. Είμαστε ακόμα σε επαφή, μιλάμε στο τηλέφωνο και ανταλλάσσουμε μηνύματα. Όταν πριν λίγους μήνες είχε βγει η φήμη για την αποχώρηση του Κριστιάνο, βάλαμε στοίχημα μεταξύ μας στα αποδυτήρια της Ρεάλ και ήμασταν πεπεισμένοι πως στο τέλος θα έμενε. Όμως ο καθένας παίρνει ο ίδιος τις αποφάσεις στη ζωή του».\nΑνοιχτό το ενδεχόμενο να επιστρέψει στην Αγγλία ο Άνχελ Ντι Μαρία\nΑνοιχτό άφησε το ενδεχόμενο να επιστρέψει στην Αγγλία ο Άνχελ Ντι Μαρία, που αναμένεται να αποχωρήσει από την Παρί Σεν Ζερμέν το προσεχές καλοκαίρι.\nΟ 30χρονος μεσοεπιθετικός θα είναι ελεύθερος τον Ιανουάριο να συζητήσει με συλλόγους του εξωτερικού, ενόψει της επικείμενης λήξης του συμβολαίου του τον προσεχή Ιούνιο.\nΣύμφωνα μάλιστα με την «Mirror», ο Αργεντινός είναι ανοικτός στο ενδεχόμενο να επιστρέψει στην Αγγλία για να σιωπήσει τους επικριτές του.\nΟ Ντι Μαρία ψάχνει για ένα τελευταίο μεγάλο συμβόλαιο και στοχεύει σε συμφωνία που θα του αποδίδει περίπου 230.000 ευρώ την εβδομάδα.\nΤο μόνο σίγουρο για τον πρώην άσο της Ρεάλ Μαδρίτης και της Μάντσεστερ Γιουνάιτεντ, είναι πως δεν θα ξεμείνει από επιλογές…\nΤο καλοκαίρι και ενώ υπήρχε η πεποίθηση πως η Παρί Σεν Ζερμέν θα προσπαθούσε να τον πουλήσει, είχαν εκφράσει το ενδιαφέρον τους για τον παίκτη οι Μπαρτσελόνα, Ίντερ, Νάπολι και Ατλέτικο Μαδρίτης!\nΟ Ντι Μαρία παραμένει, πάντως, μια πολύτιμη μονάδα για την ομάδα του Παρισιού, έχοντας ξεκινήσει βασικός στα οκτώ από τα εννέα παιχνίδια της την φετινή σεζόν, στα οποία μετράει τρία γκολ και ισάριθμες ασίστ.\nΣυνεχίζεται το «μπαράζ» τραυματισμών στη Λίβερπουλ, με τον Ναμπί Κεϊτά\nΑκόμα ένα όνομα προστέθηκε στη λίστα των τραυματιών της Λίβερπουλ, αφού ο Ναμπί Κεϊτά αποχώρησε κουτσαίνοντας από το παιχνίδι της Γουινέας για τα προκριματικά του Κόπα Άφρικα.\nΣυνεχίζεται το «μπαράζ» τραυματισμών στη Λίβερπουλ, με τον Ναμπί Κεϊτά να αποτελεί το τελευταίο θύμα των εθνικών ομάδω!\nΟ μέσος των «Κόκκινων» αποχώρησε κουτσαίνοντας από το παιχνίδι της Γουινέας με τη Ρουάντα για τα προκριματικά του Κόπα Άφρικα και θα γίνει ο τέταρτος παίκτης της Λίβερπουλ που θα επιστρέψει στο «Μερσεϊσάιντ» με πρόβλημα τραυματισμού.\nΜετά, λοιπόν, από τους Σάντιο Μανέ, Μοχάμεντ Σαλάχ και Βίρτζιλ Φαν Ντάικ, ήταν η σειρά του 23χρονου άσου να προστεθεί στους «αμφίβολους» για τα προσεχή παιχνίδια της ομάδας του Γιούργκεν Κλοπ, που δεν μπορεί να πιστέψει την ατυχία του.\nΣτη λίστα της Μπαρτσελόνα ο Αλντερβάιρελντ\nΤο όνομα του Τόμπι Αλντερβάιρελντ ήρθε να προστεθεί στη μεγάλη λίστα των κεντρικών αμυντικών που εξετάζει η Μπαρτσελόνα ενόψει των προσεχών μεταγραφικών περιόδων.\nΑρκετά προβλήματα αντιμετωπίζει το κέντρο άμυνας της Μπαρτσελόνα, καθώς πίσω από τον 32χρονο Ζεράρ Πικέ και τον νεοφερμένο Κλεμέντ Λεγκλέ, υπάρχει ο τραυματίας Σαμουέλ Ουμτιτί και ο επιρρεπής σε αυτόν τον τομέα Τόμας Βερμάελεν.\nΓι’ αυτό το λόγο οι άνθρωποι των «Μπλαουγκράνα» έχουν ξεκινήσει να αναζητούν κι άλλες λύσεις για την συγκεκριμένη θέση, με το όνομα του νεαρού Ματάις Ντε Λιχτ να βρίσκεται στην πρώτη θέση των επιλογών.\nΟ Βέλγος στόπερ ανήκει στην Τότεναμ και βρέθηκε πολύ κοντά στην έξοδο το περασμένο καλοκαίρι, καθώς αποτελούσε μεταγραφικό στόχο της Μάντσεστερ Γιουνάιτεντ, αλλά τελικά παρέμεινε στο Λονδίνο. Το συμβόλαιο του 29χρονου αμυντικού ολοκληρώνεται τη φετινή σεζόν, όμως τα «Σπιρούνια» έχουν οψιόν ανανέωσης για έναν ακόμη χρόνο. Σε περίπτωση που ενεργοποιηθεί, ο διεθνής στόπερ θα έχει ρήτρα 28 εκατ. ευρώ.\nΗ περίπτωση του έμπειρου σέντερ μπακ αρέσει πολύ στους Καταλάνους, οι οποίοι τον παρακολουθούν τον τελευταίο χρόνο και είναι πολύ πιθανό να κινηθούν για την απόκτησή του το ερχόμενο καλοκαίρι, δαπανώντας «φυσιολογικό» χρηματικό ποσό.\nΤη φετινή σεζόν ο Αλντερβάιρελντ μετράει 9 συμμετοχές σε όλες τις διοργανώσεις με τη φανέλα της Τότεναμ.\nΠαίζει και του Ιβάνοβιτς στη Μπαρτσελόνα\nΤην περίπτωση του Μπράνισλαβ Ιβάνοβιτς φέρεται να εξετάζει η Μπαρτσελόνα, σύμφωνα με ισπανικά δημοσιεύματα.\nΤα πολλά προβλήματα τραυματισμών που ταλαιπωρούν την άμυνα της Μπαρτσελόνα, έχουν φέρει σε πολύ δύσκολη θέση τον Ερνέστο Βαλβέρδε. Μετά τον Ουμτιτί και ο Βερμάελεν βγήκε εκτός, λόγω προβλήματος τραυματισμού.\nΕπομένως, ειλημμένη πρέπει να θεωρείται η απόφαση της διοίκησης των «μπλαουγκράνα» για μεταγραφική ενίσχυση τον ερχόμενο Ιανουάριο.\nΣυγκεκριμένα, νούμερο ένα στόχος των Καταλανών παραμένει ο 19χρονος Ολλανδός, Ματίας Ντε Λίχτ, όμως, σύμφωνα με δημοσιεύματα της «Mundo Deportivo», πολύ δύσκολα θα προχωρήσει η υπόθεση αυτή κατά τη χειμερινή μεταγραφική περίοδο.\nΑντιθέτως, με πολύ θετικό τρόπο καλοβλέπουν την περίπτωση του Μπράνισλαβ Ιβάνοβιτς. Ο 34χρονος Σέρβος, με δεκαετή θητεία στην Τσέλσι (2008-2017), τα τελευταία δύο χρόνια αγωνίζεται στη Ρωσία και συγκεκριμένα στη Ζενίτ.\nΗ Μπαρτσελόνα λοιπόν, θα μπορούσε να αποκτήσει με την μορφή δανεισμού τον διεθνή στόπερ για να καλύψει προσωρινά τα όποια κενά υπάρχουν στο κέντρο της άμυνας της ομάδας, με στόχο το καλοκαίρι να βγει δυναμικά στην αγορά για κάτι καλύτερο.\nΚινδυνεύει με τιμωρία Μουρίνιο\nΗ αγγλική Ποδοσφαιρική Ομοσπονδία επιβεβαίωσε ότι ο Ζοσέ Μουρίνιο έβρισε στα πορτογαλικά, μιλώντας στην τηλεόραση μετά τη νίκη με ανατροπή της Γιουνάιτεντ κόντρα στη Νιούκαστλ.\nΈρευνα διενεργούσε η FA (αγγλική Ποδοσφαιρική Ομοσπονδία) εδώ και λίγο καιρό, για τους ισχυρισμούς ότι ο Ζοσέ Μουρίνιο είχε χρησιμοποιήσει απρεπή γλώσσα στα πορτογαλικά, μιλώντας στην τηλεόραση μετά τη νίκη με ανατροπή 3-2 της Μάντσεστερ Γιουάιτεντ επί της Νιούκαστλ στο «Ολντ Τράφορντ».\nΠλέον έχει επιβεβαιωθεί ότι ο «Special One», με τη βοήθεια των ειδικών που προσέλαβε η FA για να διαβάσουν τα χείλη του, ψιθύρισε «fodas filhos de puta», που μεταφράζεται ως «άντε γ@....τε που….νας γιοι», στη μητρική του γλώσσα, τα πορτογαλικά.\nΆνθρωπος της FA είπε πως έχουν απαγγελθεί κατηγορίες στον Ζοσέ Μουρίνο για προσβλητική και απρεπή γλώσσα.\n«Υποστηρίζεται ότι η γλώσσα του στο τέλος της αναμέτρησης, όπως καταγράφηκε από τα τηλεοπτικά πλάνα, ήταν καταχρηστική ή / και προσβλητική και / ή ακατάλληλη. Έχει περιθώριο μέχρι τις 18:00 στις 19 Οκτωβρίου 2018 να απαντήσει στην κατηγορία».\nΠλέον ο προπονητής της Γιουνάιτεντ κινδυνεύει με τιμωρία που μπορεί να τον κρατήσει για αρκετό καιρό μακριά από τον πάγκο.\nΠροηγούμενο : Deal πάνω από 4,5 δισεκατομμύρια\t| Επόμενο : Προτεραιότητα η παραμονή του\nΠροβολές : 14996\n- 17298 προηγούμενη ημέρα


Ο Χριστός κατακτά τις καρδιές των Κινέζων!\n…η Κίνα είναι η πρώτη σε πληθυσμό χώρα του κόσμου με 1,4 δισ. κατοίκους;\n…εδώ και αιώνες ο Κινεζικός λαός πιστεύει σε δικές του θρησκείες, όπως π.χ. Κομφουκιανισμός, Ταοϊσμός, Βουδισμός;…\nΜάθε λοιπόν ότι…\n…ο χριστιανισμός ήδη διαδίδεται στη χώρα αυτή με τόσο μεγάλο ρυθμό, ώστε υπολογίζεται ότι σε λίγα χρόνια η Κίνα θα αποτελεί την πολυπληθέστερη χριστιανική χώρα του κόσμου!\nΟι αριθμοί μιλούν από μόνοι τους: Το 1949, με την αρχή του κομμουνιστικού καθεστώτος, υπήρχαν στην Κίνα μόλις 4 εκατομμύρια χριστιανοί, ενώ σήμερα υπολογίζονται, με μετριοπαθείς εκτιμήσεις, σε 70 εκατομμύρια. Και το πιο εκπληκτικό: Σύμφωνα με μελέτη του καθηγητού Κοινωνιολογίας του αμερικανικού Πανεπιστημίου του Περντιού, Φενγκάγκ Γιανγκ, ο αριθμός των χριστιανών αναμένεται μέχρι το 2030 να ξεπεράσει τα 250 εκατομμύρια! Συνεπώς —αν οι υπολογισμοί αυτοί επαληθευθούν— σε 10 χρόνια η Κίνα θα αποτελεί την πολυπληθέστερη χριστιανική χώρα του κόσμου!\nΩστόσο η κρατική εξουσία αντιμετωπίζει με πολλή καχυποψία τη διάδοση του χριστιανισμού, την οποία θεωρεί ως εισβολή της Δύσης και πολιτική απειλή.\nΓι’ αυτό, παρά το γεγονός ότι ήδη από το 1982 το Σύνταγμα της Κίνας αναγνωρίζει τη θρησκευτική ελευθερία και επιτρέπει τις «κανονικές θρησκευτικές δραστηριότητες», το σημερινό καθεστώς έχει κλιμακώσει μία πρωτοφανή αντιχριστιανική εκστρατεία: καταστρέφει Σταυρούς, καίει Βίβλους, αντικαθιστά τις εικόνες του Χριστού με εικόνες του Προέδρου Σι Τζινπίνγκ, κλείνει ή κατεδαφίζει εκκλησίες και αναγκάζει τους χριστιανούς να υπογράψουν έγγραφα, στα οποία αποκηρύσσουν την πίστη τους. Σύμφωνα με την έκθεση της οργάνωσης Open Doors, η Κίνα καταλαμβάνει παγκοσμίως την 23η θέση όσον αφορά στις διώξεις των χριστιανών.\nΟ διωγμός της χριστιανικής πίστης επικεντρώνεται ιδιαίτερα στους νέους: Από το 2018 απαγορεύεται ακόμα και η επίσκεψη σε εκκλησία σε όλους κάτω των 18 ετών. Οι νέοι κανονισμοί απαγορεύουν επίσης τις εκκλησιαστικές κατασκηνώσεις και τα κατηχητικά, ενώ προειδοποιούν τους νέους Χριστιανούς να μη διαδίδουν την πίστη τους στο σχολείο. Μάλιστα, κάποιοι δάσκαλοι απειλούν τους μαθητές προειδοποιώντας τους ότι όσοι πιστέψουν στον Χριστό δεν θα τους επιτραπεί να αποφοιτήσουν.\nΗ τεχνολογία στην υπηρεσία των διωκτών\nΚι επειδή δεν είναι καθόλου εύκολο να ανακαλύπτονται οι χριστιανοί σε μία αχανέστατη χώρα μέσα σε ένα πλήθος εκατοντάδων εκατομμυρίων, οι κινεζικές αρχές έχουν επιστρατεύσει την πρωτοπόρο υψηλή τεχνολογία τους, προκειμένου να επιβάλουν έναν απαράδεκτο και απάνθρωπο ολοκληρωτισμό:\nΚάμερες παρακολούθησης. Με το πρόσχημα της ασφάλειας, έχουν εγκατασταθεί κάμερες παρακολούθησης σε αρκετές εκκλησίες. Σε συνδυασμό με το γεγονός ότι η Κίνα κατέχει το καλύτερο ίσως σύστημα αναγνώρισης προσώπου, αυτό σημαίνει ότι η κινεζική κυβέρνηση μπορεί να καταγράφει κάθε άτομο που μπαίνει σε έναν Ναό. Να σημειωθεί ότι οι εκκλησίες που αρνούνται να εγκαταστήσουν τις κάμερες, απειλούνται με κλείσιμο και οι ιερείς τους με φυλάκιση.\nΛογοκρισία. Στην Κίνα, η λογοκρισία είναι πλέον ευρέως αυτοματοποιημένη, έχοντας φτάσει σε «πρωτοφανή επίπεδα ακρίβειας, με τη βοήθεια της μηχανικής μάθησης και της αναγνώρισης φωνής και εικόνας» . Το καθεστώς παρακολουθεί όλη την κίνηση του Διαδικτύου στη χώρα, απαγορεύοντας τις πλέον δημοφιλείς υπηρεσίες όπως Google, Facebook, Twitter, Instagram καθώς και την Wikipedia. Η κινεζική κυβέρνηση έχει επίσης αναστείλει την ηλεκτρονική πώληση βιβλίων, ενώ προωθεί, σύμφωνα με πληροφορίες, μία νέα μετάφραση και σχολιασμό της Βίβλου, ώστε να φέρει τον Χριστιανισμό πιο κοντά στον επίσημο κινεζικό κομμουνισμό.\nΟπωσδήποτε τα ασφυκτικά αυτά μέτρα περιορισμού της θρησκευτικής ελευθερίας και ο αδυσώπητος διωγμός των χριστιανών είναι αδιανόητα στον 21ο αιώνα. «Η διεθνής κοινότητα πρέπει να ανησυχεί και να εξοργισθεί γι’ αυτή την καταφανή παραβίαση της ελευθερίας της θρησκείας και των θρησκευτικών πεποιθήσεων», δήλωσε ο Bob Fu τῆς China Aid.\nΩστόσο, οι χριστιανοί δεν φοβούνται τους διωγμούς. Δεν λυγίζουν, διότι στηρίζουν την πίστη τους στον μόνο αληθινό Θεό, τον Κύριο Ιησού Χριστό, ο Οποίος «ἐξῆλθε νικῶν καί ἵνα νικήσῃ» (Αποκ. στ΄ 2). Η εντυπωσιακή απήχηση που βρίσκει το Ευαγγέλιο στην Κίνα —παρά τους συστηματικούς και οργανωμένους διωγμούς ενάντια στη χριστιανική πίστη—αποδεικνύει τη νίκη του Χριστού και φανερώνει επίσης ότι ο κινεζικός λαός διψά για την Αλήθεια… Κι είναι η ώρα της Ορθοδοξίας, για να προσφέρει τον μοναδικό θησαυρό της!\nΣτον αριθμό αυτό περιλαμβάνονται χριστιανοί όλων των δογμάτων. Οι Ορθόδοξοι χριστιανοί στην Κίνα αριθμούνται περίπου στους 30.000 και υπάγονται στη δικαιοδοσία της Μητροπόλεως Χόνγκ Κόνγκ. Δυστυχώς υπάρχει μεγάλη έλλειψη ιερέων, γι’ αυτό και είναι ελάχιστες οι ορθόδοξες εκκλησίες που λειτουργούν. Ωστόσο είναι αξιοθαύμαστη η μεγάλη προσέλευση Κινέζων πιστών στις ορθόδοξες ιερές Ακολουθίες, έστω κι αν τελούνται σπάνια.\nCate Cadell, Reuters, 26 Μαΐου 2019, στό: https://el.gatestoneinstitute.org/14493/κίνα-ολοκληρωτικό\nPrevΠροηγούμενοΔυνατός με τον Παντοδύναμο: Ιησούς του Ναυή\nΕπόμενοΑΛΗΘΙΝΗ ΙΣΤΟΡΙΑ: Δεν ήταν τυχαίο…Next


Πεζοπορικές διαδρομές Πηλίου (Χάνια – Ζαγορά)\nΣτη συνέχεια ενώνεται με άλλο αγροτικό δρόμο που έρχεται από τα αριστερά και ξαναγίνεται καλντερίμι. Στο σημείο αυτό υπάρχει και η χαρακτηριστική κίτρινη ταμπέλα της σήμανσης. Στο Πήλιο συναντάμε συχνά τέτοιες ταμπέλες, δυστυχώς όμως μόνο στο ξεκίνημα των διαδρομών… Προφανώς όποιος τις έβαλε δεν πίστευε ποτέ ότι κάποιος θα ήθελε να πάει με τα πόδια από τα Χάνια στη Ζαγορά.\nΑπό το σημείο αυτό κατηφορίζουμε ακολουθώντας την άσφαλτο μέχρι τη Ζαγορά, περπατώντας 1.5 ώρες περίπου ακόμα. Τόσο στους χάρτες όσο και στο βιβλίο του Ν. Χαρατσή, φαίνεται να υπάρχει συντομότερη διαδρομή που ακολουθεί το καλντερίμι μετά τον προφήτη Ηλία και για μια απόσταση 2 χλμ περίπου. Δε μπορέσαμε να την ακολουθήσουμε αφ’ ενός γιατί πίσω από τον προφήτη Ηλία το καλντερίμι έχει κλείσει από οργιώδη βλάστηση και αφ΄ετέρου δε βρήκαμε κάποια ταμπέλα που να μας οδηγήσει σε αυτό αργότερα. Επειδή η πορεία στην άσφαλτο είναι μάλλον άχαρη, μπορείτε από τον προφήτη Ηλία να συνεχίσετε και με λεωφορείο για τη Ζαγορά.\nTags: διαδρομές στο Πήλιο, ξενοδοχείο Πήλιο, ξενώνες πήλιο, πεζοπορία Πήλιο, πεζοπορικές διαδρομές Πηλίου


Κοροναϊός: Σοκάρουν τα στοιχεία από τα νοσοκομεία - Γεμάτες ανεμβολίαστους οι ΜΕΘ (Πίνακες)\n«Καμπανάκι» για Βόρεια Ελλάδα, Πελοπόννησο και Δυτική Ελλάδα - Γκάγκα, Παπαευαγγέλου και Μαγιορκίνης παρουσίασαν τις εξελίξεις στο μέτωπο της πανδημίας\nΟλοκληρώθηκε η τακτική ενημέρωση του υπουργείου Υγείας για την εξέλιξη της πανδημίας του κορoναϊού στη χώρα μας από την αναπληρώτρια Υπουργό Υγείας Μίνα Γκάγκα,\nΠαπαευαγγέλου: Δεν υπάρχει σημαντική ένδειξη για ενδοσχολική διασπορά του ιού\nτην καθηγήτρια Παιδιατρικής Λοιμωξιολογίας και μέλος της Επιτροπής Εμπειρογνωμόνων Βάνα Παπαευαγγέλου και τον επίκουρο καθηγητή Επιδημιολογίας και μέλος της Επιτροπής Εμπειρογνωμόνων Γκίκα Μαγιορκίνη.\nΑρχικά η Βάνα Παπαευαγγέλου αναφέρθηκε στο επιδημιολογικό φορτίο της χώρας μας που έχει αυξηθεί σημαντικά με διαφοροποιήσεις σε σημεία της επικράτειας: «Το επιδημιολογικό φορτίο έχει αυξηθεί σημαντικά», κατά 28% τις τελευταίες δύο εβδομάδες, τόνισε η καθηγήτρια Παιδιατρικής Λοιμωξιολογίας, Βάνα Παπαευαγγέλου, σημειώνοντας ότι ο μέσος κυλιόμενος αριθμός κρουσμάτων ανέρχεται σε 2.872 την ημέρα με το ποσοστό θετικότητας να καταγράφει αύξηση και να φτάνει στο 1,35%.\nΤα προβλήματα στη Βόρεια Ελλάδα παραμένουν με αύξηση κρουσμάτων σε Γρεβενά, Ημαθία και Μαγνησία, ενώ σημαντική αύξηση του επιδημιολογικού φορτίου καταγράφεται για πρώτη φορά στο μεγαλύτερο μέλος της Πελοποννήσου, αλλά και στη Δυτική Ελλάδα.\nΤο επιδημιολογικό φορτίο της Θεσσαλονίκης παρουσιάζει μία σταθερότητα σε υψηλά νούμερα.\n'Οπως είπε η καθηγήτρια οι εισαγωγές αυξήθηκαν τις τελευταίες εβδομάδες σε ποσοστό 30%. Στη Βόρεια Ελλάδα η πληρότητα στις ΜΕΘ κοροναϊού ξεπερνάει το 90% παρά το γεγονός ότι έχουν αυξηθεί οι διαθέσιμες κλίνες.\n«Αυτό που εντυπωσιάζει, όπως είπε, είναι ότι ενώ βλέπουμε επιβάρυνση του επιδημιολογικού φορτίου στη Βόρεια Ελλάδα, δεν παρατηρούμε αύξηση στους εμβολιασμούς», σημειώνει η κ. Παπαευαγγέλου.\nΣτη συνέχεια της ενημέρωσης έκανε αναφορά στους νέους που δεν είναι άτρωτοι στον ιό και επεσήμανε ότι χάνουμε ανεμβολίαστους νέους.\nΠρόσφατα έγινε ένα βήμα προς την μεγαλύτερη κινητικότητα των εμβολιασμένων. Όμως δεν θα πρέπει να ξεχνάμε ότι και ο εμβολιασμένος μπορεί να κολλήσει. Όλοι θα πρέπει να κάνουμε τη χρήση κοινής λογικής και να τηρούμε τα μέτρα προστασίας.\nΣε σχέση με τις παρελάσεις, επεσήμανε ότι όσοι τις παρακολουθήσουν θα πρέπει να φορούν μάσκα καθώς θα υπάρχει συνωστισμός.\nΦέτος το χειμώνα η νοσηρότητα γενικά θα είναι πιο αυξημένη. Προέτρεψε όλους τους συνανθρώπους μας ευάλωτους ή μεγαλύτερης ηλικίας να εμβολιαστούν κατά της γρίπης.\nΟι μακροχρόνιες επιπτώσεις από την πανδημία παραμένουν υπό μελέτη, αλλά η εμπειρία δείχνει από αυτούς που νόσησαν ότι για καιρό αντιμετωπίζουν προβλήματα. Σύμφωνα με νέα μελέτη, ένας στους δύο έχει χρόνια νοσήματα μετά από κοροναϊό.


Pellet, Αχαρνές, Μενίδι| Agrowood,Ψάρρης Διονύσης\nΤα pellet (πέλετ) είναι ένα προϊόν βιομάζας από ανανεώσιμες ουσίες (ανακυκλωμένα απορρίμματα ξύλου) απαλλαγμένο από κάθε υγρασία, συμπιεσμένο σε μικρούς κυλίνδρους χωρίς καμιά προστιθέμενη συγκολλητική ουσία. Διαθέτουν τις χαμηλότερες εκπομπές σωματιδίων από όλα τα στερεά καύσιμα και η θερμική απόδοσή τους ανέρχεται στα 4200 kcal/kg. Η υψηλή ενεργειακή πυκνότητα και η ευκολία της χρήσης καθιστούν αυτό το περιβαλλοντικά ασφαλές καύσιμο, ιδανικό για χρήση σε κάθε μεγέθους αυτόματα συστήματα θέρμανσης. Σε πολλές χώρες της Ευρώπης, τα pellet (πέλετ) χρησιμοποιούνται ευρέως εδώ και πολλά χρόνια, αντικαθιστώντας το πετρέλαιο θέρμανσης και το φυσικό αέριο, με ιδιαίτερα θετικά αποτελέσματα στο περιβάλλον και στην οικονομία τους.\nΠαρακαλώ εισάγετε τον 5-ψήφιο κωδικό ασφαλείας: %34%32%33%33%37


26-06-19, 17:39 Re: Forthnet: συμφωνία 4ετούς διάρκειας για υπηρεσίες κινητής τηλεφωνίας σαν MVNO, με την Vodafone #2\n26-06-19, 17:42 Απάντηση: Re: Forthnet: συμφωνία 4ετούς διάρκειας για υπηρεσίες κινητής τηλεφωνίας σαν MVNO, με την Vodafone #3\n26-06-19, 17:45 Απάντηση: Forthnet: συμφωνία 4ετούς διάρκειας για υπηρεσίες κινητής τηλεφωνίας σαν MVNO, με την Vodafone #4\nΆραγε τι περιορισμό ταχύτητας/ κόφτη να έχουν συμφωνησει.\n26-06-19, 17:46 Απάντηση: Re: Forthnet: συμφωνία 4ετούς διάρκειας για υπηρεσίες κινητής τηλεφωνίας σαν MVNO, με την Vodafone #5\nΤι είναι αυτά που λες, τώρα θα έχουμε με 10 ευρώ τα πάντα και διάρκεια ισχύος 15 χρόνια\nΜακάρι να δούμε κάποια διαφορά, αλλά μάλλον το κόβω η διαφορά να είναι μόνο σε περιπτώσεις 4play\n26-06-19, 17:50 Απάντηση: Re: Forthnet: συμφωνία 4ετούς διάρκειας για υπηρεσίες κινητής τηλεφωνίας σαν MVNO, με την Vodafone #6\nκάτσε μη βάλει και το energy μέσα στις προϋποθέσεις.\n26-06-19, 17:51 Απάντηση: Forthnet: συμφωνία 4ετούς διάρκειας για υπηρεσίες κινητής τηλεφωνίας σαν MVNO, με την Vodafone #7\nΈρχονται ωραία πράγματα με την είσοδο της φορθνετ. Θα αναγκάσει τους υπόλοιπους να πάνε σε καλύτερες προσφορές από ότι δίνουν τώρα. Του χρόνου τέτοια μέρα, τα προγράμματα κινητής θα είναι πολύ καλύτερα. Τουλάχιστον σε τιμές...\n26-06-19, 17:55 Re: Απάντηση: Re: Forthnet: συμφωνία 4ετούς διάρκειας για υπηρεσίες κινητής τηλεφωνίας σαν MVNO, με την Vodafone #8\nΓιατί είσαι αρνητικός?\nΔεν θέλω διάρκεια 15 χρόνια. Θέλω την διάρκεια που υπήρχε πρωτού αποφασίσουν και οι τρεις (τυχαία φαντάζομαι) να το ρίξουν στο 2μηνο.\n26-06-19, 18:00 Απάντηση: Re: Απάντηση: Re: Forthnet: συμφωνία 4ετούς διάρκειας για υπηρεσίες κινητής τηλεφωνίας σαν MVNO, με την Vodafo #9\nΘέλεις και τις χρεώσεις και τις παροχές που είχανε τότε που ήταν 12μηνό;\nΝομίζω πως τότε δεν είχε καν GB για το Internet\n26-06-19, 18:01 Απάντηση: Re: Απάντηση: Re: Forthnet: συμφωνία 4ετούς διάρκειας για υπηρεσίες κινητής τηλεφωνίας σαν MVNO, με την Vodafo #10\nΔεν είναι θέμα η διάρκεια, είναι οι παροχές. Αν είχαν οι πελάτες κίνητρο να ανανεώσουν γιατί θα είχαν παροχές που θα άξιζαν, τότε τα κέρδη τους θα ήταν πολλαπλάσια τόσο στην καρτοκινητη τόσο και στα συμβόλαια.\n26-06-19, 18:11 Απάντηση: Re: Απάντηση: Re: Forthnet: συμφωνία 4ετούς διάρκειας για υπηρεσίες κινητής τηλεφωνίας σαν MVNO, με την Vodafo #11\n26-06-19, 18:14 Απάντηση: Re: Απάντηση: Re: Forthnet: συμφωνία 4ετούς διάρκειας για υπηρεσίες κινητής τηλεφωνίας σαν MVNO, με την Vodafo #12\nΤαβάνι πλαφόν δεν δίνει η ΕΕΤΤ; (Τις χρεώσεις περιαγωγής ΕΕ); Μπορεί να έχουν διαπραγματευθεί χαμηλοτερα, αλλιώς γιατί πχ να μην ήρθε σε συμφωνία με.την κόσμοτε.\n26-06-19, 18:37 Απάντηση: Forthnet: συμφωνία 4ετούς διάρκειας για υπηρεσίες κινητής τηλεφωνίας σαν MVNO, με την Vodafone #13\nΠάντως αριθμοδότηση έχει πάρει ήδη. 691 345 ΧΧΧΧ\nΑν μάλιστα έχει μεγαλύτερη διάρκεια κάρτας από 3-4 μήνες και πάνω θα πάρω 1000% από την Forthnet καινούργιο αριθμό αν δεν μπορώ να κάνω φορητότητα αυτόν που έχω ήδη, γιατί ο μόνος λόγος που έχω κινητό είναι επειδή πρέπει να παίρνω κάποια sms με i-code για το interent banking. Διαφορετικά θα το είχα καταργήσει εδώ και πολύ καιρό. Δεν το κρύβω ότι έχω σιχαθεί τα κινητά και για αυτό άλλωστε έχω σαν συσκευή μια μπαγκατέλα των 20 ευρώ μόνο και μόνο για τον παραπάνω σκοπό.\nΤελευταία επεξεργασία από το μέλος DVDLover75 : 26-06-19 στις 18:45.\n26-06-19, 19:06 Απάντηση: Forthnet: συμφωνία 4ετούς διάρκειας για υπηρεσίες κινητής τηλεφωνίας σαν MVNO, με την Vodafone #14\n26-06-19, 19:18 Απάντηση: Forthnet: συμφωνία 4ετούς διάρκειας για υπηρεσίες κινητής τηλεφωνίας σαν MVNO, με την Vodafone #15


Press Release - PAPAYA Opening\nΜε ένα πολύ κεφάτο Opening party το Bar-Restaurant 'PAPAYA' στην πλατεία Σταδίου στο Καλλιμάρμαρο υποδέχτηκε την καλοκαιρινή σεζόν και μας υποσχέθηκε νύχτες γεμάτη έντονη διασκέδαση.\nΠρόκειται για το πρώην 'BANANA MOON' που έχει αφήσει σε όλους μας τις πιο γλυκές καλοκαιρινές αναμνήσεις και αποτελεί την νέα δροσερή πρόταση στην νυχτερινή ζωή της πόλης.\nΤο 'PAPAYA' είναι η νέα όαση για όλους όσους θέλουν να ξεκινήσουν από νωρίς το απόγευμα να γευτούν ένα εξωτικό cocktail ή τα περιβόητα smoothies σε απίθανες γεύσεις φρούτων σε ένα περιβάλλον γεμάτο κοκοφίνικες και μπανανιές.\nΌλοι οι λαμπεροί καλεσμένοι είχαν την ευκαιρία να γευτούν την μεσογειακή κουζίνα και τα ξεχωριστά πιάτα που έχει επιμεληθεί ο Γαλλοισπανός σεφ Alan Santin όπως η σαλάτα 'papaya', το πικάντικο φιλέτο 'μαδέρα' αλλά και τα περίφημα tapas.\nΤο κέφι και η διασκέδαση απογειώθηκαν με τον γνωστό σε όλους μας dj Βασίλη Γεωργουλάκη και τις mainstream μουσικές επιλογές του.\nΤο λευκό χρώμα κυριαρχεί στο Bar-Restaurant 'PAPAYA' ενώ δε λείπουν και τα έθνικ στοιχεία διακόσμησης που δένουν αρμονικά με το απόλυτα καλοκαιρινό σκηνικό του χώρου.\nΑνάμεσα στους καλεσμένους διακρίναμε τους κ.κ. Ντέσυ Κουβελογιάννη, Βασιλική Τσεκούρα, Στέλλα Δημητρίου, Ιωάννα Αυγερινού, Στάθη Παπούλια, Τίμη Παρίση, Πάμελα και πολλούς άλλους από τον επιχειρηματικό και όχι μόνο χώρο.


RunningNews.gr - Ανδρέας Παμπακάς: Μαραθωνοδρόμος ετών 80 - Ειδήσεις\n30 Μαϊ 16 ← πίσω\nΑνδρέας Παμπακάς: Μαραθωνοδρόμος ετών 80\nΤα 80ά γενέθλιά του γιόρτασε ανήμερα της Πρωτομαγιάς ο γηραιότερος Κύπριος εν ενεργεία ερασιτέχνης δρομέας, Ανδρέας Παμπακάς. Ακμαίος, σωματικά και πνευματικά, βάζει μπροστά του ως στόχο τον επόμενο αγώνα που συμπεριλήφθηκε στην ατζέντα του. Και είναι περιζήτητος στην Κύπρο και στο εξωτερικό. «Τώρα προετοιμάζομαι για τον αγώνα δρόμου που οργανώνεται στον Αμίαντο. Κάθε χρόνο λαμβάνω μέρος, δεν μπορώ να απουσιάσω και να δυσαρεστήσω τους διοργανωτές», αναφέρει στον ΡΕΠΟΡΤΕΡ, ερωτηθείς αν νιώθει κουρασμένος. «Όταν τελειώνει ο ένας αγώνας, προγραμματίζω τον επόμενο. Κανονίζω τις προπονήσεις μου, προσέχω τη φυσική μου κατάσταση, ώστε να είμαι πανέτοιμος. Τι χρειάζομαι την ξεκούραση; Αφού η κάθε μεγάλη διαδρομή με ανανεώνει», απαντά χαρακτηριστικά.\nΤο ξεκίνημα του γηραιότερου σήμερα δρομέα μεγάλων αποστάσεων στην Κύπρο δεν μπορεί να χαρακτηριστεί σύνηθες και φυσιολογικό. Όπως ο ίδιος μας περιγράφει, από μια σύμπτωση και έναν πειραματισμό ωθήθηκε στον αθλητισμό, σε ηλικία 62 χρόνων. «Ο πρώτος αγώνας μου ήταν στη Γερμασόγεια, στα 63 μου. Κάτω από το σπίτι όπου διέμενα τότε ήταν το γήπεδο της κοινότητας. Με... παρέσυρε ο γαμπρός μου να τρέξουμε στον ‘‘Γύρο της Γερμασόγειας’’ στην κατηγορία των ‘‘40 και άνω’’. Έτρεξα και μάλιστα ήρθα δεύτερος. Μου άρεσε που μου έδωσαν ένα κύπελλο και είπα να μην το βάλω κάτω. Διαρκώς κοίταζα στην εφημερίδα και όπου είχε αγώνες, δήλωνα συμμετοχή», θυμάται ο κ. Παμπακάς. Στη συνέχεια, και μετά τις επιτυχίες που κατέγραφε στο αγώνισμα, ο 80χρονος αθλητής εντάχθηκε στο Σωματείο «Περικλής Δημητρίου» της Λεμεσού. Από το ξεκίνημα ως τώρα ο κ. Παμπακάς έχει λάβει δέκα φορές μέρος στον Κλασικό Μαραθώνιο της Αθήνας (τη δεύτερη μάλιστα φορά που πήρε μέρος στη διοργάνωση, έκανε τον εκπληκτικό χρόνο για την ηλικία του 4:46:38) και δύο φορές στον Παγκύπριο Μαραθώνιο (τον Παγκύπριο και Ανοικτό Διεθνή Μαραθώνιο Γ.Σ.Ο. στις 29/3/09 τον έτρεξε σε 4:42:14). Έλαβε, επίσης, μέρος σε ημιμαραθώνιους σε 21 χώρες, μεταξύ των οποίων σε Ιορδανία, Ισραήλ, Πολωνία, Αλβανία, Δανία, Αυστρία, Ουγγαρία και Τσεχία.\nΠροπονούμαι μόνος μου. Πριν από τρία χρόνια συνήθιζα, μια φορά τουλάχιστον την εβδομάδα, να κατεβαίνω τρέχοντας από το χωριό μου, τις Δύμες, στη Λεμεσό, και την ίδια μέρα να επιστρέφω. Φυσικά τρέχοντας και προπονούμενος. Τώρα κάπως οι αποδόσεις μου έπεσαν και οι προπονήσεις γίνονται στο ίδιο το χωριό. Τρεις φορές την εβδομάδα, για να βρίσκομαι σε φόρμα. Και ακόμα περισσότερες φορές παραμονές των αγώνων.\nΚάνετε ειδική διατροφή;\nΤρέφομαι υγιεινά. Δεν κάνω καταχρήσεις, δεν πίνω, δεν καπνίζω. Κανένα κρασάκι μόνο πότε - πότε και καμιά μπίρα. Λίγο κρέας, μια φορά την εβδομάδα, όσπρια και πολλά φρούτα. Όλα με μέτρο.\nΓιατί αργήσατε τόσο να ασχοληθείτε με το άθλημα;\nΠριν αρχίσω να τρέχω, είχα πρόβλημα με τον σπόνδυλό μου, γιατί δούλεψα 44 χρόνια στο Τσιμεντοποιείο. Μια χρονιά, μάλιστα, είχα καθίσει τρεις μήνες με τον σπόνδυλό μου. Όταν άρχισα να τρέχω, σταμάτησαν όλα τα προβλήματα και έτσι συνέχισα. Τώρα μπήκα σε μια ηλικία, η ταχύτητά μου έπεσε, αλλά αντοχή έχω. Ο αθλητισμός σού προσφέρει υγεία. Πριν από τους αγώνες πηγαίνω σε γιατρούς. Μέχρι τώρα με βρίσκουν καλά. Άργησα, αλλά ποτέ δεν είναι αργά να ξεκινήσει κάποιος να τρέχει. Το ποδόσφαιρο και άλλα αθλήματα έχουν ημερομηνία λήξης, αλλά το τρέξιμο ουδέποτε. Σε όποια ηλικία και να είσαι, μπορείς να τρέξεις. Στην Αυστραλία, είχε έναν άντρα 100 χρόνων που έτρεξε μαραθώνιο.\nΚάποιες συμβουλές για τους νέους;\nΚαλώ τους νέους να ασχοληθούν με τον αθλητισμό, συχνά παροτρύνω τα εγγόνια μου να με μιμηθούν και να ασχοληθούν με τον αθλητισμό, και ιδιαίτερα το τρέξιμο. Το λέω απλά: αθλητισμός σημαίνει υγεία. Προσωπικά, όποτε λάβω μέρος σε μαραθώνιο ή άλλο δρόμο, μόλις τερματίσω ανανεώνομαι. Είναι τιμή για μένα η πρόσκληση να επισκεφθώ σχολεία της Λεμεσού και να προτρέψω τα παιδιά να ασχοληθούν με τον αθλητισμό, για να έχουν την υγεία τους και να γίνουν καλύτεροι μαθητές. Είμαι της σχολής που λέει ότι «όταν ασχολείσαι με τον αθλητισμό, γίνεσαι πιο καλός μαθητής».


Ξενοδοχεία κοντά σε Merajan Agung - Βρείτε προσφορές ξενοδοχείων\nΞενοδοχεία κοντά σε Merajan Agung\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Merajan Agung. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Merajan Agung παραπάνω.\nΞενοδοχεία κοντά σε Bali Bird Park & Rimba ReptilΞενοδοχεία κοντά σε Bali Zoo ParkΞενοδοχεία κοντά σε The Barong & Kris Dance (Jambe Budaya)Ξενοδοχεία κοντά σε Pura Desa Puseh BatuanΞενοδοχεία κοντά σε Sahadewa barong danceΞενοδοχεία κοντά σε Patung Bayi SakahΞενοδοχεία κοντά σε Sekehe Barong Sila BudayaΞενοδοχεία κοντά σε Vihara Amurva Bhumi, BlahbatuhΞενοδοχεία κοντά σε Pura Kawitan Dalem SukawatiΞενοδοχεία κοντά σε Lapangan chandra muka batubulanΞενοδοχεία κοντά σε Setia Darma House of Masks and Puppets Mas Ubud BaliΞενοδοχεία κοντά σε Yayasan Bali Purnati Center For The ArtsΞενοδοχεία κοντά σε Pura dalem blahbatuhΞενοδοχεία κοντά σε Puri kanginan blahbatuhΞενοδοχεία κοντά σε Yuda Futsal


«Ξέρουμε πώς θα φτάσουμε στη νίκη» | Bluearena\n«Ξέρουμε πώς θα φτάσουμε στη νίκη»\nΟ Γιόζεφ Μπουμπένκο τοποθετήθηκε μέσω συνέντευξης τύπου για το ντέρμπι της Κυριακής και όχι μόνο. «Όλοι ξέρουμε ότι με τον ΠΑΟΚ είναι ένα μεγάλο τοπικό ντέρμπι …\n04/02/2010 12:41 Επιμέλεια: BlueArena Ηρακλής\nΟ Γιόζεφ Μπουμπένκο τοποθετήθηκε μέσω συνέντευξης τύπου για το ντέρμπι της Κυριακής και όχι μόνο.\n«Όλοι ξέρουμε ότι με τον ΠΑΟΚ είναι ένα μεγάλο τοπικό ντέρμπι που έχει πάντα τις δικές του δυσκολίες και ιδιαιτερότητες. Το παιχνίδι είναι πολύ σημαντικό και για τις δύο ομάδες. Εμείς πήραμε τους τρεις βαθμούς με την Καβάλα στον τελευταίο αγώνα και θέλουμε να συνεχίσουμε έτσι. Χρειαζόμαστε άλλωστε τους βαθμούς. Φυσικά και σεβόμαστε τον ΠΑΟΚ όμως μέσα στον αγώνα έχουμε στόχο τη νίκη, ξέρουμε τι θέλουμε και πώς θα το πάρουμε στο γήπεδο. Έχουμε δουλέψει σκληρά στην διάρκεια της εβδομάδας. Στο παιχνίδι με την Καβάλα ήμασταν ευχαριστημένοι από την αμυντική μας λειτουργία. Ήμασταν πιο οργανωμένοι γενικότερα, αλλά είδαμε κάποιες φάσεις στο βίντεο με ορισμένα κενά που πρέπει να βελτιώσουμε. Θέλουμε να παίξουμε καλύτερα μπροστά στην επίθεση. Να δημιουργήσουμε φάσεις και να κερδίσουμε τον αγώνα με τον ΠΑΟΚ. Πρέπει να έχουμε χαρακτήρα νικητή. Αυτό είναι το κυριότερο στοιχείο. Επίσης έχει μεγάλη σημασία το ποιος θα πετύχει το πρώτο γκολ. Ο ΠΑΟΚ παίζει άλλο ποδόσφαιρο όταν έχει το σκορ και άλλο όταν δέχεται κάποιο γκολ».\nΓια την χθεσινή αποχή: «Δεν δημιουργήθηκε μεγάλο πρόβλημα, γιατί το μεγαλύτερο κομμάτι της προπόνησης ήταν το πρωί. Στο κομμάτι που είχαμε προγραμματισμένο για το απόγευμα το κάναμε και το πρωί. Δεν υπήρξε κανένα πρόβλημα».\nΓια την ετοιμότητα των νεοαποκτηθέντων: «Περιμένουμε μέχρι την τελευταία στιγμή τα χαρτιά για να δούμε πόσους θα έχουμε στη διάθεση μας. Ο Μάρκες και ο Γκαρσία είναι έτοιμοι, όμως υπάρχει πρόβλημα με τον Καρλίνιος και τον Βέρα. Περιμένουμε επίσης ότι θα είναι καλά και ο Ριμόλντι».\nΓια την παρουσία των οπαδών του Ηρακλή: «Περιμένουμε να μας βοηθήσουν από το πρώτο λεπτό. Σαν δωδέκατος παίκτης να μας βοηθήσουν πολύ από πλευράς ψυχολογίας. Νιώσαμε την αγάπη τους και στο παιχνίδι με την Καβάλα και πιστεύω πάλι ότι θα είναι κοντά μας. Περιμένουμε μεγάλη υποστήριξη, αφού βοηθάει αυτό πολύ και τους παίκτες».\nΓια τον αποκλεισμό του ΠΑΟΚ στο κύπελλο: «Η κάθε ομάδα έχει τις αδυναμίες της και τα δυνατά της σημεία στο γήπεδο. Ο ΠΑΟΚ έχει κάποια κενά, όμως δεν περιμένω ότι θα παίξει όπως στο παιχνίδι κυπέλλου. Εμείς ετοιμάζουμε την ομάδα μας για το παιχνίδι αυτό. Θέλουμε να δείξουμε τον χαρακτήρα μας και την ποιότητα μας στο παιχνίδι αυτό».


Να το δείτε!!! Αυτός, από την πολλή μαγκιά θα πάει…. « TSOUTSOUNEROS\n— Ο Αντώνης Σαμαράς, με τον πλέον επίσημο τρόπο, έθεσε το διακύβευμα των ερχόμενων ευρωεκλογών: «Μέσα ή έξω από την ΕΕ». Ο Αντώνης Σαμαράς ως γνωστόν είναι βαρύς μάγκας και δεν κωλώνει. Ο λόγος του είναι συμβόλαιο, όλοι το ξέρουμε αυτό.\n— Όσοι αμφισβητούν την αξιοπιστία του Αντώνη Σαμαρά είναι βέβαιο ότι θα εκτεθούν το βράδυ των ευρωεκλογών. Ο πρωθυπουργός της Ελλάδας θα τους εκπλήξει με την πίστη του στη Δημοκρατία και την υπακοή του στην απόφαση του λαού.\n— Είπε ο Αντώνης Σαμαράς κατά την τελετή έναρξης της ελληνικής προεδρίας ότι στις ευρωεκλογές: «Οι ψηφοφόροι θα πρέπει να αποφασίσουν κατά πόσο θέλουν ή δε θέλουν την Ευρώπη», ξεκαθαρίζοντας στη συνέχεια ότι η Νέα Δημοκρατία είναι η «δύναμη που εγγυάται την ευρωπαϊκή προοπτική της Ελλάδας» ενώ ο ΣΥΡΙΖΑ αποτελεί «ευρωσκεπτικιστική δύναμη».\n— Ξεκάθαρος, όπως πάντα, ο Αντώνης Σαμαράς μετέτρεψε τις ευρωεκλογές σε δημοψήφισμα. Ουσιαστικά, τις μετέτρεψε σε ένα στοίχημα κι επειδή ο Αντώνης Σαμαράς είναι κύριος με «Μ» κεφαλαίο, αν χάσει το στοίχημα θα το πληρώσει ολόκληρο.\n— Στην περίπτωση, λοιπόν, που στις ευρωεκλογές η Νέα Δημοκρατία –δηλαδή η Ευρωπαϊκή Δύναμη – έρθει δεύτερο ή τρίτο κόμμα και ο ΣΥΡΙΖΑ με το ΚΚΕ –δηλαδή οι κύριες «ευρωσκεπτικιστικές δυνάμεις» – πιάσουν ποσοστό που θα ξεπερνά εκείνο της Νέας Δημοκρατίας και του ΠΑΣΟΚ, τότε ο Αντώνης Σαμαράς θα αποφασίσει το επόμενο κιόλας πρωί να βγάλει την Ελλάδα από την Ευρωπαϊκή Ένωση, ενώ ήδη μέχρι το μεσημέρι θα πρέπει να έχει δηλώσει ότι ακολουθώντας την εντολή της πλειοψηφίας του ελληνικού λαού, βγάζει την Ελλάδα από την Ευρωζώνη.\n— Αυτό θα συμβεί και τότε όλοι θα καταλάβουν ότι ο Αντώνης Σαμαράς δεν είναι μία ρόμπα ξεκούμπωτη που βάζει στοιχήματα μόνο για να τα κερδίσει. Τότε όλοι θα καταλάβουν ότι ο Αντώνης Σαμαράς δεν είναι τσιράκι της Μέρκελ. Τότε όλοι θα καταλάβουν ότι ο Αντώνης Σαμαράς σέβεται την εντολή του ελληνικού λαού περισσότερο από τις εντολές του κλητήρα του ΔΝΤ. Τότε όλοι θα καταλάβουν ότι ο πολιτικός λόγος του Αντώνη Σαμαρά δεν είναι μια πορδή στον άνεμο. Τότε όλοι θα καταλάβουν ότι ο Αντώνης Σαμαράς διαθέτει έστω και την ελάχιστη αξιοπρέπεια.\nΣτην περίπτωση βέβαια που δεν το κάνει, αλλά συνεχίσει τη μνημονιακή πολιτική του «ευρώ πάση θυσία», τότε… Μπα, ούτε που θέλω να το σκέφτομαι. Ο Αντώνης Σαμαράς δεν είναι τόσο άθλιος ώστε να μας σέρνει σε δικής του έμπνευσης δημοψηφίσματα και στη συνέχεια να γράφει στ’ @ρχίƍι@ του το αποτέλεσμα. Ο Αντώνης Σαμαράς δεν είναι τόσο φασίστας. Ε; Δεν είναι, ε;\nΈγραψε ο ΚΑΡΤΕΣΙΟΣ, μοντάζ ανάρτηση από ΤΟ ΓΡΕΚΙ\n: ΕΕ, Ευρωεκλογές, Σαμαράς, ΣΥΡΙΖΑ, Τσάμπα Μάγκας\n« O αξιότιμος Λάμπρου και η ηθική της νέας τάξης πραγμάτων….\nΟ Αντρίκος κρύβεται πίσω από το Ελβετικό απόρρητο!… »


Ο Παύλος Παυλίδης & οι B Movies σήμερα στη σκηνή του MEC! - Ραδιο Ελασσόνα 88.4\nHome / 884 / Μουσική / Τοπικά / Ο Παύλος Παυλίδης & οι B Movies σήμερα στη σκηνή του MEC!\nΟ Παύλος Παυλίδης & οι B Movies σήμερα στη σκηνή του MEC!\n7/06/2019 10:22:00 π.μ.\nΕίναι το Mountain Enduro Camp μουσικό φεστιβάλ; Μάλλον όχι θα λέγαμε. Σίγουρα όμως αγαπάει πολύ τη μουσική! Η μουσική είναι αναπόσπαστο κομμάτι του τριήμερου κατασκηνωτικού φεστιβάλ που πραγματοποιείται στη Μαμαλή Βερδικούσιας.\nΈνα φεστιβάλ για όλους, με πληθώρα δραστηριοτήτων όπως εντουρόβολτα, motocross, trail running, πεζοπορία και πολλά ακόμα. Και φυσικά με πολλή μουσική!\nΣήμερα Σάββατο ο Παύλος Παυλίδης & οι B-Movies μας επιφυλάσσουν μια συναυλία με το καλύτερο setlist που έχουμε ακούσει τα τελευταία χρόνια.\nΕπίσης σήμερα στο stage του Mountain Enduro Camp θα εμφανιστούν οι MINORFASE και οι ARGON.\nΟ Παύλος Παυλίδης είναι μουσικός, στιχουργός και τραγουδιστής. Γεννήθηκε στις 13 Οκτωβρίου του 1964 στην Βρέμη της Γερμανίας και μεγάλωσε στη Βέροια. Από το 1984 ως το 1988 συμμετείχε στο μουσικό συγκρότημα Μωρά στη Φωτιά. Το 1992 δημιουργεί το συγκρότημα Ξύλινα Σπαθιά, στο οποίο συμμετέχει ως τραγουδιστής, συνθέτης και στιχουργός.\nΤο 2003 μετά την διάλυση του συγκροτήματος Ξύλινα Σπαθιά, δημιούργησε τους B-Movies με τους οποίους έβγαλε τους δίσκους «Άλλη μια μέρα», «Live στο θέατρο Απόλλων της Σύρου», «Αυτό το πλοίο που όλο φτάνει», «Ιστορίες Που Ίσως Έχουν Συμβεί», «Στον διπλανό ουρανό», "Μια πυρκαγιά σ ́ ένα σπιρτόκουτο".\nΤα μέλη τους έρχονται από τη Λάρισα και το Βόλο. Heavy rock με βαθιά ριζωμένες southern γκρούβες και βρώμικες χαμηλοκουρδισμένες κιθάρες που διφωνίζουν πάνω σε αγγλικό στίχο με clean φωνητικά, διαμορφώνουν τον ιδιαίτερο και ξεχωριστό χαρακτήρα του συγκροτήματος. Ενεργοί με πολλές live εμφανίσεις, οι Minorfase έχουν μοιραστεί την σκηνή με Planet of Zeus, Potergeist, Black Hat Bones, Puta Volcano, Hidden in the basement, Sober on tuxedos, The restoned, Dendrites, Beyond this earth, Out of the earth, Jacks full.\nΟι Argon είναι μια παρέα έξι μουσικών-φίλων που εμπνεύστηκαν το όνομα της μπάντας από τους Αργοναύτες. Ο Διονύσης Ευαγγέλου (ακουστική κιθάρα), ο Βασίλης Γεωργάκης (λαούτο), ο Διονύσης Παναγιώτου (γκάιντα, φλογέρα, καβάλ και τζουρά), ο Θανάσης Παπανάτσιος (ντραμς), ο Παναγιώτης Ευαγγέλου (ηλεκτρική κιθάρα) και ο Γιάννης Γεωργάκης (μπάσο) παίζουν για να εκφράσουν τα συναισθήματα και τις σκέψεις τους. Το είδος της μουσικής τους είναι έντεχνο παραδοσιακό.